**ΤΟ ΣΥΜΒΟΛΟ ΠΙΣΤΗΣ ΤΩΝ ΑΠΟΣΤΟΛΩΝ**

**ΔΙΑΛΕΞΗ 3Η -Ο ΙΗΣΟΥΣ ΧΡΙΣΤΟΣ**

**Περιεχόμενα**

**Διάγραμμα** – Ένα διάγραμμα του μαθήματος

**Σημειώσεις** – Ένα πρότυπο που παρέχει: το διάγραμμα το μαθήματος, σημειώσεις

κλειδιά, αποσπάσματα και περιλήψεις του μαθήματος και χώρο για πρόσθετες σημειώσεις.

**Ερωτήσεις επανάληψης** - Ερωτήσεις στα βασικά περιεχόμενα του μαθήματος και

χώρος για τιςαπαντήσεις. Κατάλληλο για το γράψιμο εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

τη χριστιανική ζωή, τη θεολογία και τη διακονία, κατάλληλο για συζητήσεις σε

ομάδες, γραπτές εργασίες και τεστ.

**Πώς να χρησιμοποιήσετε αυτό το μάθημα και τον οδηγό σπουδών**

* **Πριν δείτε το μάθημα**
* **Προετοιμασία** – Ολοκληρώστε τα αναγνώσματα.
* **Διαλλείματα** – Εξετάστε πού αρχίζει και πού τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλλείματα. Τα διαλλείματα θα πρέπει να σχεδιαστούν σύμφωνα με τη βασική διάρθρωση των ενοτήτων στο διάγραμμα του μαθήματος.
* **Καθώς βλέπετε το μάθημα**
* **Σημειώσεις** – Χρησιμοποιήστε τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις, αλλά να κάνετε και τις δικές σας συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε, να περιγράψετε και να μπορείτε να υπερασπιστείτε τις κύριες ιδέες.
* **Παύση/επανάληψη τμημάτων του μαθήματος** – Ίσως να βρείτε χρήσιμο να κάνετε παύση ή επανάληψη σε συγκεκριμένα σημεία προκειμένου να κρατήσετε συμπληρωματικές σημειώσεις, να ξαναδείτε δύσκολες έννοιες ή να συζητήστε τα σημεία που σας ενδιαφέρουν.
* **Αφού έχετε δει τα μαθήματα**
* **Ερωτήσεις Επανάληψης** – Απαντήστε στις ερωτήσεις επανάληψης στο χώρο που υπάρχει. Τις ερωτήσεις αναθεώρησης, θα είναι καλύτερο, να τις συμπληρώσει ο καθένας μόνος του και όχι σαν ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάται οι απαντήσεις να μην ξεπερνούν τη μία σελίδα.

**Ο ΙΗΣΟΥΣ ΧΡΙΣΤΟΣ**

**ΔΙΑΓΡΑΜΜΑ**

Εισαγωγή

Ι. Η Θεότητα του Ιησού Χριστού

 Α. Ιησούς Χριστός - Ο Υιός του Θεού

 Β. Ιησούς Χριστός - Ο Κύριος

ΙΙ. Η Ανθρωπότητα του Ιησού Χριστού

 Α. Οι Ανθρώπινες Εμπειρίες του Ιησού

 1. Η Γέννησή του

 2. Το Σώμα του

 3. Η Ψυχή του

 4. Η Ανάστασή του

 Β. Το Αξίωμα του Χριστού

 1. Το Υπόβαθρο της Παλαιάς Διαθήκης

 2. Η Εκπλήρωση στον Ιησού

 Γ. Η Φύση του Ιησού

ΙΙΙ. Το Έργο του Ιησού Χριστού

 Α. Η Ταπείνωσή του

 1. Η Ενσάρκωση του Ιησού

 2. Τα Πάθη του Ιησού

 Β. Η Εξύψωση του Ιησού

 1. Η Ανάσταση του Ιησού

 2. Η Ανάληψη του Ιησού

 3. Η Ενθρόνιση του Ιησού

 4. Η Τελική Κρίση του Ιησού

Συμπέρασμα

**ΣΗΜΕΙΩΣΕΙΣ**

**ΕΙΣΑΓΩΓΗ**

Καμία άλλη προσωπικότητα στην ιστορία δεν την έχουν θαυμάσει τόσο, ούτε είχε ποτέ τόση μεγάλη επιρροή στην κοινωνία όσο ο Ιησούς από τη Ναζαρέτ.

**Ι. Η Θεότητα του Ιησού Χριστού**

Για τους Χριστιανούς λέξεις όπως «Χριστός», «Υιός του Θεού» και «Κύριος» δήλωναν τη θειότητά του.

**Ι.Α. Ιησούς Χριστός - Ο Υιός του Θεού**

Το πρώτο πράγμα που πρέπει να σημειώσουμε σχετικά με τον όρο «Υιός του Θεού» είναι ότι η Αγία Γραφή πολύ συχνά τον χρησιμοποιεί για να μιλήσει για όντα που δεν είναι θεία.

* Οι άγγελοι αναφέρονται ως γιοι του Θεού στο βιβλίο του Ιώβ κεφ. 1:6 και στο κεφ. 2:1.
* Το έθνος του Ισραήλ ονομάζεται επίσης «γιος του Θεού» όπως βλέπουμε σε περικοπές, όπως στο βιβλίο της Εξόδου κεφ. 4:22 και στο βιβλίο του προφήτη Ωσηέ κεφ. 11:1.
* Οι ανθρώπινοι βασιλιάδες του Ισραήλ επίσης αναφέρονταν ως γιοι του Θεού όπως βλέπουμε στο Β’ Σαμουήλ κεφ. 7:14 και στο βιβλίο των Ψαλμών κεφ. 2:7.
* Ο Αδάμ, ο πρώτος άνθρωπος ονομάζεται ο γιος του Θεού στο κατά Λουκά ευαγγέλιο κεφ. 3:38.
* Οι πιστοί ονομάζονται γιοι του Θεού. Αυτό το βλέπουμε στο κατά Ματθαίο κεφ. 5:9, στο κατά Λουκά κεφ. 20:36 και στη προς Ρωμαίους επιστολή κεφ. 8:14, 19. Έγραψε ο απ. Παύλος στην προς Γαλάτας κεφ. 3:26 τα εξής:

**Επειδή, όλοι είστε γιοι τού Θεού διαμέσου της πίστης στον Ιησού Χριστό**.

Όταν δούμε το πώς η Καινή Διαθήκη μιλάει για τον Ιησού, τότε γίνεται ξεκάθαρο ότι είναι ο γιος του Θεού κατά ένα μοναδικό τρόπο.

κατά Ιωάννη κεφ. 5:18: **Γι' αυτό, λοιπόν, οι Ιουδαίοι ζητούσαν περισσότερο να τον θανατώσουν, επειδή, όχι μόνον παρέβαινε το σάββατο, αλλά και δικό του πατέρα έλεγε τον Θεό, κάνοντας τον εαυτό του ίσον με τον Θεό**.

Η έμφαση αυτή στον Ιησού ως τον θείο και αιώνιο Υιό του Θεού αντανακλάται στο δόγμα της Τριαδικότητας

Η οντολογική πλευρά της Αγίας Τριάδας:

* Ως Υιός του Θεού, ο Χριστός είναι ίσος σε δύναμη και σε δόξα με τον Πατέρα και με το Άγιο Πνεύμα.
* Και τα τρία πρόσωπα – συμπεριλαμβανομένου και του Υιού – είναι άπειρα, αιώνια και αναλλοίωτα.
* Και καθένα έχει την τις ίδιες ουσιαστικές θεϊκές ιδιότητες
* σοφία
* δύναμη
* αγιότητα
* δικαιοσύνη
* καλοσύνη
* αλήθεια

 Η οικονομική πλευρά της Αγίας Τριάδας:

Το κάθε πρόσωπο έχει:

* διαφορετικές ευθύνες
* διαφορετικά επίπεδα εξουσίας
* διαφορετικούς ρόλους
* ο Χριστός υπήρχε πάντοτε ο Υιός του Πατέρα, υποταγμένος στην εξουσία του Πατέρα –κατά Ιωάννη κεφ. 6:38, **επειδή, κατέβηκα από τον ουρανό, όχι για να κάνω το δικό μου θέλημα, αλλά το θέλημα εκείνου που με απέστειλε**.

κατά Ιωάννη κεφ. 8:28-29: **Ο Ιησούς, λοιπόν, είπε προς αυτούς: Όταν υψώσετε τον Υιό τού ανθρώπου, τότε θα γνωρίσετε ότι εγώ είμαι, και από τον εαυτό μου δεν κάνω τίποτε, αλλά καθώς με δίδαξε ο Πατέρας μου, αυτά μιλάω. Και εκείνος που με απέστειλε είναι μαζί μου· ο Πατέρας δεν με άφησε μόνον· επειδή, εγώ κάνω πάντοτε τα αρεστά σ' αυτόν**.

* έχει εξουσία επάνω στο Άγιο Πνεύμα.

**Ι.Β. Ιησούς Χριστός - Ο Κύριος**

«Κύριος»: συνηθισμένη έκφραση που χρησιμοποιούνταν για τον ηγέτη ή το αφεντικό αλλά επίσης και σαν μια ευγενική προσφώνηση κάποιου.

*Όταν λοιπόν οι Ιουδαίοι σχολιαστές μετέφρασαν την Παλαιά Διαθήκη στα Ελληνικά, χρησιμοποίησαν τον όρο κύριος, 6.700 φορές για να μεταφράσουν το ιερό όνομα με το οποίο ο Θεός αποκαλύφθηκε στο λαό του: το όνομα Γιαχβέ.*

Ρωμαίους κεφ. 10:9, 13:

**ότι, αν με το στόμα σου ομολογήσεις Κύριο, τον Ιησού, και μέσα στην καρδιά σου πιστέψεις ότι ο Θεός τον ανέστησε από τους νεκρούς, θα σωθείς... Επειδή, «καθένας που θα επικαλεστεί το όνομα του Κυρίου, θα σωθεί**».

Όταν όμως η εκκλησία επίσημα ομολογεί ότι ο Ιησούς είναι Κύριος, όπως το κάνουμε με το Σύμβολο της Πίστης, επιβεβαιώνουμε τη βιβλική διδασκαλία ότι ο Ιησούς Χριστός είναι Θεός

Η θεότητα του Χριστού έχει διάφορες επιπτώσεις στην Χριστιανική ζωή

* να αναγνωρίσουμε και να λατρεύουμε τον Ιησού ως Θεό
* να προσευχόμαστε σ’ αυτόν, όπως κάνουμε στον Πατέρα και στο Άγιο Πνεύμα
* μπορούμε να βρούμε παρηγοριά στην ασφάλεια της σωτηρίας μας, γνωρίζοντας ότι ο ίδιος ο Θεός μας έχει λυτρώσει από την αμαρτία

**ΙΙ. Η Ανθρωπότητα του Ιησού Χριστού**

 Στους πρώτους αιώνες της εκκλησίας, ήταν συνηθισμένο οι άνθρωποι να αναρωτιούνται για την ανθρωπότητα του Ιησού.

**ΙΙ.Α. Οι Ανθρώπινες Εμπειρίες του Ιησού**

Αρκετές από τις εμπειρίες του Ιησού αποδεικνύουν ότι ήταν πραγματικός άνθρωπος

**ΙΙ.Α.1. Η Γέννησή του**

Σύλληψη και Γέννηση:

* ασυνήθιστες λεπτομέρειες
* είχε συλληφθεί από το Άγιο Πνεύμα
* η παρθενικότητα της μητέρας του
* ουσιαστικές ανθρώπινες εμπειρίες
* ξεκίνησε σαν ένα μικρό μωρό στη μήτρα της μητέρας του
* Οι περικοπές όπως κατά Ματθαίο κεφ. 1:18, κατά Λουκά κεφ. 2:5-6, προς Γαλάτας κεφ. 4:4 και επιστολή προς Εβραίους κεφ. 10:5 μας δείχνουν ότι ο Θεός μόρφωσε τον Ιησού στη μήτρα της Μαρίας με τον ίδιο τρόπο που μορφώνει κάθε ανθρώπινο μωρό.

κατά Λουκά κεφ. 1:34-37

**Και η Μαριάμ είπε στον άγγελο: Πώς θα είναι αυτό, επειδή δεν γνωρίζω άνδρα; Και ο άγγελος, απαντώντας, της είπε: Πνεύμα Άγιο θα ’ρθει επάνω σου, και δύναμη του Υψίστου θα σε επισκιάσει· γι' αυτό και εκείνο που θα γεννηθεί από σένα θα είναι άγιο, θα ονομαστεί Υιός Θεού. Και πρόσεξε, η Ελισάβετ η συγγενής σου, κι αυτή συνέλαβε έναν γιο στα γηρατειά της· κι αυτός είναι ο έκτος μήνας, σ' αυτήν που αποκαλείται στείρα. Επειδή, κανένα πράγμα δεν θα είναι αδύνατο στον Θεό.**

* Δεν εμφανίστηκε με μαγικό τρόπο ούτε κατέβηκε απ’ τον ουρανό

**ΙΙ.Α.2. Το Σώμα του**

Το πιστεύω αποδίδει ορισμένες εμπειρίες στον Ιησού οι οποίες θα ήταν δυνατές μόνο εάν ήταν αληθινά ένα ανθρώπινο ον.

 Ο Ιησούς ήταν ένας πραγματικός άνθρωπος με φυσικό ανθρώπινο σώμα.

Το γεγονός ότι είχε ένα πραγματικό ανθρώπινο σώμα ήταν σημαντικό επειδή η δικαιοσύνη του Θεού απαιτούσε ένα γνήσιο ανθρώπινο ον να υποφέρει την σωματική θεία δικαιοσύνη για να πληρώσει τα λύτρα για τις αμαρτίες των ανθρώπων.

προς Εβραίους επιστολή κεφ. 2:14-17:

**Επειδή, λοιπόν, τα παιδιά έγιναν κοινωνοί σάρκας και αίματος, κι αυτός παρόμοια έγινε μέτοχος από τα ίδια, για να καταργήσει, διαμέσου τού θανάτου, αυτόν που έχει το κράτος τού θανάτου, δηλαδή, τον διάβολο, και να ελευθερώσει εκείνους, όσους εξαιτίας τού φόβου τού θανάτου ήσαν σε ολόκληρη τη ζωή υποκείμενοι στη δουλεία. Επειδή, βέβαια, δεν πήρε φύση αγγέλων, αλλά πήρε από το σπέρμα τού Αβραάμ. Γι' αυτό, έπρεπε να ομοιωθεί σε όλα με τους αδελφούς, για να γίνει ελεήμονας και πιστός αρχιερέας σ' αυτά που αφορούν τον Θεό, για να κάνει εξιλέωση χάρη των αμαρτιών τού λαού**.

**ΙΙ.Α.3. Η Ψυχή του**

Οι άνθρωποι αποτελούνται από ένα θνητό σώμα που φιλοξενεί μια αθάνατη ψυχή.

Οι λέξεις «ψυχή» και «πνεύμα» χρησιμοποιούνται για την αναφορά σε όλο τον εσωτερικό κόσμο, στις μη-σωματικές πτυχές της ύπαρξής μας ως σύνολο.

Στο κατά Λουκά κεφ. 23:46, ο Ιησούς μίλησε για την «ψυχή» του ή το «πνεύμα» του καθώς πέθαινε.

**Και ο Ιησούς, αφού φώναξε με δυνατή φωνή, είπε: Πατέρα, στα χέρια σου παραδίνω το πνεύμα μου. Και, όταν τα είπε αυτά, εξέπνευσε**.

Όταν ο Ιησούς πέθαινε επάνω στον σταυρό, έλεγε ότι ενώ το σώμα του θα πήγαινε μέσα στον τάφο, το ανθρώπινο πνεύμα ή η ψυχή του, θα ήταν στα χέρια του Θεού Πατέρα. (Λουκ.23:46)

**ΙΙ.Α.4. Η Ανάστασή του**

Η ανάσταση αποδεικνύει ότι ο Ιησούς ήταν ένας αληθινός άνθρωπος επειδή επιβεβαιώνει ξανά ότι η πλήρης, ένδοξη ανθρώπινη ύπαρξή του περιλάμβανε την ένωση του πραγματικού ανθρώπινου σώματός του με την αληθινή ανθρώπινη ψυχή του

 Α’ Κορινθίους κεφ. 15:20-23:

**Αλλά, τώρα, ο Χριστός αναστήθηκε από τους νεκρούς· έγινε η απαρχή αυτών που έχουν κοιμηθεί. Επειδή, βέβαια, διαμέσου ανθρώπου ήρθε ο θάνατος, έτσι και διαμέσου ανθρώπου η ανάσταση των νεκρών. Επειδή, όπως όλοι πεθαίνουν λόγω συγγένειας με τον Αδάμ, έτσι και όλοι θα ζωοποιηθούν, ερχόμενοι σε συγγένεια με τον Χριστό κάθε ένας, όμως, σύμφωνα με τη δική του τάξη· ο Χριστός είναι η απαρχή, έπειτα όσοι είναι τού Χριστού, στην παρουσία του·**

**ΙΙ.Β. Το Αξίωμα του Χριστού**

 Η λέξη «Χριστός» είναι στην πραγματικότητα ο τίτλος για το αξίωμα του Ιησού, είναι παρόμοια με τις λέξεις «βασιλιάς» ή «κριτής».

**ΙΙ.Β.1. Το Υπόβαθρο της Παλαιάς Διαθήκης**

Χριστός:

* Μεσσίας
* Ο Χρισμένος
* οποιοσδήποτε ο Θεός όριζε να τον υπηρετεί με έναν ιδιαίτερο τρόπο.

Λευιτικό κεφ. 21:10-12:

**Και ο μεγάλος ιερέας ανάμεσα στα αδέλφια του, επάνω στο κεφάλι του οποίου χύθηκε το λάδι τού χρίσματος, και ο οποίος καθιερώθηκε για να ντύνεται τις ιερές στολές, δεν θα ξεσκεπάσει το κεφάλι του ούτε θα ξεσχίσει τα ιμάτιά του· και δεν θα μπει μέσα σε κανένα νεκρό σώμα, δεν θα μολυνθεί, ούτε για τον πατέρα του ούτε για τη μητέρα του. Και από το αγιαστήριο δεν θα βγει έξω θα βεβηλώσει το αγιαστήριο του Θεού του· επειδή, το άγιο λάδι του χρίσματος του Θεού του είναι επάνω του. Εγώ είμαι ο Κύριος.**

* απογόνοι του Δαβίδ

Ψαλμό 89:3-4

 **«Έκανα διαθήκη με τον εκλεκτό μου· ορκίστηκα στον Δαβίδ τον δούλο μου· θα στερεώσω το σπέρμα σου στον αιώνα, και θα οικοδομήσω τον θρόνο σου σε γενεά και γενεά»· (Διάψαλμα)·**

* ένας μεγάλος βασιλιάς, απόγονος του Δαβίδ,

Ιερεμίας κεφ. 23:5-6:

**Δέστε, έρχονται ημέρες, λέει ο Κύριος, και θα ανεγείρω στον Δαβίδ έναν δίκαιο βλαστό, και βασιλιάς θα βασιλεύσει, και θα ευημερήσει, και θα εκτελέσει κρίση και δικαιοσύνη επάνω στη γη. Και στις ημέρες του, ο Ιούδας θα σωθεί, και ο Ισραήλ θα κατοικήσει με ασφάλεια· και τούτο είναι το όνομά του, με το οποίο θα ονομαστεί: Ο ΚΥΡΙΟΣ Η ΔΙΚΑΙΟΣΥΝΗ ΜΑΣ**.

**ΙΙ.Β.2. Η Εκπλήρωση στον Ιησού**

Ο Ιησούς είναι ο μέγας Μεσσίας που πρόσμενε η Παλαιά Διαθήκη

κατά Ιωάννη κεφ. 4:25-26:

**Η γυναίκα λέει σ' αυτόν: Ξέρω ότι έρχεται ο Μεσσίας, αυτός που λέγεται Χριστός· όταν έρθει εκείνος, θα μας τα αναγγείλει όλα. Ο Ιησούς λέει σ' αυτήν: Εγώ είμαι, αυτός που σου μιλάει**.

ο Μεσσίας

1. θα έπρεπε να είναι άνθρωπος
* να είναι ο γιος του Δαβίδ
1. θα μπορούσε να προσφέρει λυτρωτική θυσία για τον λαό του
2. θα έπρεπε να είναι ο δεύτερος Αδάμ

**ΙΙ.Γ. Η Φύση του Ιησού**

Όταν λέμε ότι ο Ιησούς έχει μια ανθρώπινη φύση, εννοούμε ότι κατέχει όλες τις ιδιότητες και τα χαρακτηριστικά τα οποία είναι απαραίτητα για τον άνθρωπο.

Ο Ιησούς διαφέρει από άλλους ανθρώπους σε κάποιους σημαντικούς τομείς:

* ο Ιησούς είναι τέλειος άνθρωπος

προς Ρωμαίους επιστολή κεφ. 3:10-12:

**Όπως είναι γραμμένο, ότι: «Δεν υπάρχει δίκαιος ούτε ένας δεν υπάρχει κάποιος που να έχει σύνεση· δεν υπάρχει κάποιος που να εκζητάει τον Θεό. Όλοι παρεξέκλιναν, μαζί εξαχρειώθηκαν· δεν υπάρχει αυτός που πράττει το αγαθό· δεν υπάρχει ούτε ένας**».

* κατέχει δύο φύσεις.

Υποστατική Ένωση: Ο Ιησούς είναι ένα πρόσωπο με δύο διακριτές φύσεις (μία θεία και μία ανθρώπινη φύση) όπου κάθε φύση διατηρεί τις δικές της ιδιότητες».

προς Φιλιππησίους κεφ. 2:5-7

**Να είναι, μάλιστα, σε σας το ίδιο φρόνημα, που ήταν και στον Ιησού Χριστό, ο οποίος ενώ υπήρχε σε μορφή Θεού, δεν νόμισε αρπαγή το να είναι ίσα με τον Θεό αλλά, κένωσε τον εαυτό του, παίρνοντας μορφή δούλου, αφού έγινε όμοιος με τους ανθρώπους·**

* το Σύμβολο Πίστεως της Χαλκηδόνας και ο Ορισμός της Χαλκηδόνας.
* ένα πρόσωπο
* δύο φύσεις

Η ανθρωπότητα του Χριστού έχει αρκετές επιπτώσεις στον τρόπο με τον οποίο ζούμε:

* έχουμε έναν αποτελεσματικό ανθρώπινο μεσολαβητή μεταξύ του Θεού κι εμάς,
* ο Ιησούς έχει θεσπίσει μια νέα ανθρώπινη φυλή
* μπορούμε να πλησιάσουμε τον θρόνο της χάρης με εμπιστοσύνη.

**ΙΙΙ. Το Έργο του Ιησού Χριστού**

**ΙΙΙ.Α. Η Ταπείνωση**

Το κάθε ένα από αυτά τα έργα του Υιού έκρυψε τη δόξα Του να μην είναι ορατή, και υπέβαλλε τον εαυτό του στα πάθη και στην ταπείνωση

**ΙΙΙ.Α.1 Η Ενσάρκωση του Ιησού**

Ο θεολογικός όρος «ενσάρκωση» αναφέρεται στο ότι ο Ιησούς πήρε επάνω του μια μόνιμη ανθρώπινη φύση.

κατά Ιωάννη κεφ. 1:1, 14

**ΣΤΗΝ αρχή ήταν ο Λόγος, και ο Λόγος ήταν προς τον Θεό, και Θεός ήταν ο Λόγος. Και ο Λόγος έγινε σάρκα, και κατοίκησε ανάμεσά μας, (και είδαμε τη δόξα του, δόξαν ως μονογενή από τον Πατέρα), γεμάτος χάρη και αλήθεια**.

Tο έργο της ενσάρκωσης του Ιησού εκπλήρωσε τουλάχιστον τρία πράγματα:

* Δαβιδικός Βασιλιάς: έδωσε στον Θεό Υιό, το νόμιμο δικαίωμα να γίνει ο Δαβιδικός βασιλιάς. Μπορούσε να λάβει τον θρόνο του Δαβίδ μόνο εάν είχε έναν ανθρώπινο πατέρα που καταγόταν από τον Δαβίδ.
* Μέγας Αρχιερέας: του έδωσε το έλεος και την ικανότητα να συμπάσχει που χρειαζόταν ώστε να γίνει ένας αποτελεσματικός αρχιερέας
* Λυτρωτική θυσία: η ενσάρκωση ήταν αναγκαία ώστε ο Ιησούς να γίνει η λυτρωτική θυσία για την αμαρτία. Η ενσάρκωση τον έκανε ικανό να γίνει μια λυτρωτική θυσία για τις αμαρτίες του λαού του.

προς Εβραίους κεφ. 2:17-18

**Γι' αυτό, έπρεπε να ομοιωθεί σε όλα με τους αδελφούς, για να γίνει ελεήμονας και πιστός αρχιερέας σ' αυτά που αφορούν τον Θεό, για να κάνει εξιλέωση χάρη των αμαρτιών τού λαού. Επειδή, σε ότι αυτός έπαθε, όταν πειράχτηκε, μπορεί να βοηθήσει αυτούς που πειράζονται**.

προς Ρωμαίους κεφ. 5:15-19:

**Αλλά, δεν είναι όπως το αμάρτημα, έτσι και το χάρισμα· επειδή, αν για το αμάρτημα του ενός πέθαναν οι πολλοί, πολύ περισσότερο η χάρη τού Θεού και η δωρεά διαμέσου της χάρης τού ενός ανθρώπου, του Ιησού Χριστού, περίσσευσε στους πολλούς.**

**Και η δωρεά δεν είναι όπως η κατάκριση, που έγινε διαμέσου τού ενός που αμάρτησε· επειδή, η κρίση εξαιτίας τού ενός έγινε για κατάκριση των πολλών· το χάρισμα, όμως, εξαιτίας των πολλών αμαρτημάτων έγινε για δικαίωση.**

**Επειδή, αν και για το αμάρτημα του ενός βασίλευσε ο θάνατος διαμέσου τού ενός, πολύ περισσότερο, αυτοί που παίρνουν την αφθονία της χάρης και της δωρεάς της δικαιοσύνης, θα βασιλεύσουν με ζωή διαμέσου τού ενός Ιησού Χριστού.**

**Όπως, λοιπόν, εξαιτίας ενός αμαρτήματος ήρθε κατάκριση σε όλους τούς ανθρώπους, έτσι και εξαιτίας μιας δικαιοσύνης ήρθε σε όλους τους ανθρώπους δικαίωση για ζωή.**

**Επειδή, όπως με την παρακοή τού ενός ανθρώπου οι πολλοί καταστάθηκαν αμαρτωλοί, έτσι και με την υπακοή τού ενός οι πολλοί θα κατασταθούν δίκαιοι**.

**ΙΙΙ.Α.2. Τα Πάθη του Ιησού**

Ο θεολογικός όρος «πάθος» προέρχεται από τη λέξη πάσχω, που σημαίνει «υποφέρω». Αναφέρεται στα πάθη και στον θάνατο του Ιησού

Όσον αφορά τα πάθη του Ιησού, η Αγία Γραφή μας εξηγεί ότι ήταν απαραίτητα για να διδάξουν στον Ιησού την υπακοή και να επιβεβαιώσουν στην αγάπη του στον Θεό Πατέρα.

προς Εβραίους κεφ. 5:8

**παρόλο που ήταν υιός, έμαθε την υπακοή από όσα έπαθε**.

Α΄ Πέτρου κεφ. 2:20-21

**Επειδή, ποια δόξα υπάρχει, αν αμαρτάνοντας και δεχόμενοι χτυπήματα υπομένετε; Αν, όμως, αγαθοποιώντας και πάσχοντας υπομένετε, αυτό είναι χάρη μπροστά στον Θεό.** **Δεδομένου ότι, σε τούτο προσκληθήκατε, επειδή και ο Χριστός έπαθε για χάρη σας, αφήνοντας παράδειγμα σε σας, για να ακολουθήσετε τα ίχνη του**·

προς Γαλάτας κεφ. 2:20-21

**Μαζί με τον Χριστό έχω συσταυρωθεί· ζω δε όχι πλέον εγώ, αλλά ο Χριστός ζει μέσα σε μένα· σε ό,τι, όμως, τώρα ζω μέσα στη σάρκα, ζω με την πίστη τού Υιού τού Θεού, ο οποίος με αγάπησε, και παρέδωσε τον εαυτό του για χάρη μου. Δεν αθετώ τη χάρη τού Θεού· επειδή, αν η δικαίωση γίνεται διαμέσου τού νόμου, άρα ο Χριστός μάταια πέθανε.**

Ο Θάνατος του Χριστού ήταν το βασικό έργο το οποίο εξασφάλισε τη σωτηρία μας.

Ο Ιησούς υπέστη τη φυσιολογική ανθρώπινη εμπειρία του θανάτου. Το Σύμβολο Πίστης των Αποστόλων παρουσιάζει το γεγονός λέγοντας ότι κατέβηκε στον Άδη.

Ερμηνεία:

* Ο Ιησούς θάφτηκε (όχι πιθανό)
* Άδης: στον κάτω κόσμο όπου υπάρχουν οι ψυχές των νεκρών. Το διάστημα αυτό, το σώμα του παρέμεινε στον τάφο ενώ η ψυχή του κατέβηκε στον τόπο των νεκρών.
* η ψυχή του Ιησού κατέβηκε πράγματι στον κάτω κόσμο το διάστημα μεταξύ του θανάτου και της ανάστασής του.

Η φύση της Κόλασης:

Άδης (Ελληνική Καινή Διαθήκη και ελληνικές μεταφράσεις της Παλαιάς Διαθήκης)

Η πιο πιθανή έννοια είναι ότι η ανθρώπινη ψυχή του κατέβηκε στον τόπο των αποθανόντων πνευμάτων.

Τα πάθη του Ιησού μάς δείχνουν τι σημαίνει να είναι κανείς πραγματικός άνθρωπος σε έναν αμαρτωλό κόσμο.

**ΙΙΙ.Β. Η Εξύψωση του Ιησού**

Όταν μιλάμε για την εξύψωση του Χριστού, είναι σημαντικό να θυμόμαστε ότι ήταν κάτι παραπάνω από μια αποκάλυψη της καλυμμένης του δόξας.

**ΙΙΙ.Β.1. Η Ανάσταση του Ιησού**

 Η ανάσταση του Χριστού ήταν το ίδιο σημαντική για τη σωτηρία μας όπως ήταν και ο θάνατός του.

Αναστηθήκαμε σε μια νέα ζωή μέσω της ανάστασής του.

προς Ρωμαίους κεφ. 6:4-5

**Συνταφήκαμε, λοιπόν, μαζί του διαμέσου τού βαπτίσματος στον θάνατο, ώστε, καθώς ο Χριστός αναστήθηκε από τους νεκρούς με τη δόξα τού Πατέρα, έτσι κι εμείς να περπατήσουμε σε μια νέα ζωή. Επειδή, αν έχουμε γίνει σύμφυτοι μαζί του ως προς την ομοιότητα του θανάτου του, κατά συνέπεια θα είμαστε και ως προς την ομοιότητα της ανάστασης·**

**ΙΙΙ.Β.2. Η Ανάληψη του Ιησού**

Η ανάληψη ήταν το γεγονός κατά το οποίο ο Ιησούς μεταφέρθηκε σωματικά στον ουρανό

* για να προετοιμάσει τόπους για τους πιστούς στον ουρανό (Ιωάν.14:2-3)
* στο ίδιο ευαγγέλιο, στο κεφ. 16:7, είπε ότι δεν μπορούσε να στείλει το Άγιο Πνεύμα για να ενδυναμώσει την εκκλησία για τη διακονία, εάν πρώτα δεν ανέβαινε εκείνος στον ουρανό.
* έπρεπε να ανεβεί στον ουρανό για να ολοκληρώσει το έργο της λύτρωσης που είχε ξεκινήσει στον σταυρό. Ο συγγραφέας της προς Εβραίους επιστολής αναφέρθηκε στο θέμα αυτό στα κεφάλαια 8 και 9 του βιβλίου του

 προς Εβραίους κεφ. 9:11-12

**Και όταν ήρθε ο Χριστός, ο αρχιερέας των αγαθών που επρόκειτο να ακολουθήσουν, διαμέσου της μεγαλύτερης και τελειότερης σκηνής, όχι χειροποίητης, δηλαδή, όχι αυτής της κατασκευής, ούτε με αίμα τράγων και μοσχαριών, αλλά διαμέσου τού δικού του αίματος, μια φορά για πάντα μπήκε μέσα στα άγια, αφού απέκτησε αιώνια λύτρωση**.

* ως ο αρχιερέας μας στον ουρανό, ο Χριστός συνεχίζει να μεσολαβεί για χάρη μας, συνεχώς προβάλλοντας τα οφέλη της λύτρωσής του για μας όταν αμαρτάνουμε

προς Εβραίους κεφ. 7:24-25:

**εκείνος, όμως, επειδή μένει στον αιώνα, έχει αμετάθετη την ιεροσύνη. Γι' αυτό, μπορεί και να σώζει ολοκληρωτικά αυτούς που προσέρχονται στον Θεό διαμέσου αυτού, ζώντας πάντοτε για να μεσιτεύσει για χάρη τους**.

**ΙΙΙ.Β.3. Η Ενθρόνιση του Ιησού**

Ο Ιησούς είναι ο μεγάλος ανθρώπινος βασιλιάς μας και ότι έχει έναν θρόνο στον ουρανό που βρίσκεται στα δεξιά του μεγάλου θρόνου του Πατέρα.

Αναφέρεται ακόμη και ως ιερέας ο οποίος μεσολαβεί για τον λαό του.

**ΙΙΙ.Β.4. Η Τελευταία Κρίση του Ιησού**

Ο Ιησούς θα αποδώσει βασιλική κρίση ενάντια σε κείνους που έχουν παραβιάσει τους νόμους του και δεν έχουν τιμήσει τη βασιλεία και το βασίλειό του.

Τα καλά νέα: εκείνοι που θα είναι ενωμένοι με τον Χριστό μέσω της πίστης θα έχουν ήδη κριθεί μέσω του θανάτου του Χριστού, και θα έχουν ήδη δικαιωθεί λόγω της ανάστασης του Χριστού. Έτσι, την ημέρα της κρίσης, θα λάβουν την αιώνια ευλογία και κληρονομιά.

 Τα άσχημα νέα : όσοι δεν βρεθούν μέσα στο Χριστό (εν Χριστώ) θα πρέπει να αναλάβουν όλο το βάρος της οργής του Θεού στο δικό τους πρόσωπο.

**ΣΥΜΠΕΡΑΣΜΑ**

**ΕΡΩΤΗΣΕΙΣ ΕΠΑΝΑΛΗΨΗΣ**

1. Τι εννοούν οι Γραφές με την έννοια «Υιός του Θεού» όταν αυτό αναφέρεται στον Ιησού;

2. Πώς δείχνει προς την θειότητα του Ιησού ο τίτλος «Κύριος»;

3. Με ποιους τρόπους αποδεικνύουν οι εμπειρίες του Ιησού ότι ήταν ένας πραγματικός άνθρωπος;

4. Τι σημαίνει ο τίτλος «Χριστός» στην Παλαιά Διαθήκη; Πώς εκπληρώνει το αξίωμα αυτό ο Ιησούς;

5. Πώς δείχνει η εκπλήρωση του αξιώματος του Χριστού προς την ανθρωπότητά του;

6. Συζητήστε την ανθρώπινη φύση του Ιησού και τη σχέση της με τη θεία φύση του.

7. Γιατί ήταν αναγκαία η ενσάρκωση; Τι πέτυχε ο Ιησούς μ’ αυτήν;

8. Γιατί ο Ιησούς υπέβαλε τον εαυτό του στη σύλληψη, στα πάθη και στη σταύρωση;

9. Εξηγήστε τη φράση στο Σύμβολο Πίστης «κατέβηκε στον Άδη».

10. Συζητήστε τα τέσσερα μέρη της εξύψωσης του Ιησού.

**ΕΡΩΤΗΣΕΙΣ ΕΦΑΡΜΟΓΗΣ**

1. Πώς μπορεί η θειότητα του Ιησού να μας ικανώσει να έχουμε μεγαλύτερη εμπιστοσύνη σε κείνον;

2. Πώς επιτρέπει στον Ιησού η ανθρωπότητά του να ταυτιστεί μαζί μας;

3. Πώς θα πρέπει η σωστή κατανόηση της Αγίας Τριάδας, μαζί με τη θειότητα και την ανθρωπότητα του Ιησού, να επηρεάσουν τον τρόπο που προσευχόμαστε;

4. Πώς μας βοηθάει η θειότητα του Χριστού να καταλάβουμε την αγάπη του Θεού προς εμάς;

5. Τι υποδηλώνει το πραγματικό κι αληθινό σώμα που είχε ο Ιησούς , για τον τρόπο με τον οποίο θα πρέπει φροντίζουμε τα δικά μας σώματα;

6. Με ποιον τρόπο μπορεί ο ρόλος του Ιησού ως ο μεσίτης μας να μας δώσει πεποίθηση ενώπιον του Θεού χωρίς φόβο; Με ποιους τρόπους είναι σωστό για έναν Χριστιανό να φοβάται τον Θεό;

7. Πώς μπορεί η ταπείνωση του Χριστού που υπέστη για χάρη μας να μας ενθαρρύνει καθώς περνούμε από δοκιμασίες στη ζωή αυτή;

8. Πώς δημιουργείται η νέα ζωή μας εν Χριστώ από την ανάστασή του;

9. Γιατί είναι καλύτερη για την εκκλησία η παρουσία του Αγίου Πνεύματος παρά η σωματική παρουσία του Ιησού;

10. Πώς μπορεί το Σύμβολο Πίστης να μας παρηγορήσει καθώς προσμένουμε την τελική κρίση;

11. Ποιο είναι το πιο σημαντικό πράγμα που μάθατε από τη διάλεξη αυτή;